УВАЖАЕМИ КАНДИДАТИ,
Тестът за психологическа пригодност за обучение в направление “Защита на собствеността и личността, по специалността “Лична охрана” се разработва за всяка учебна година. Общото във всички тестове е принципът, който ние следваме – подбор на младежи и девойки, които ще можем  да обучим професионално и ще гарантираме отлично справяне със задълженията, които те ще изпълняват упражнявайки тази отговорна и изключително сериозна  професия. 

Една от основните цели на обучението в Професионална гимназия по охрана и сигурност “Св. Георги Победоносец” е усвояването на етични норми  и психологически знания, развитието на социални умения, насочени към повишаване психологическата култура и личностното утвърждаване на младите хора.

Професията предполага и работа в условия на стрес и конфликти. Изграждането на стратегии за адекватно спряване с професионалния стрес и за ефективно решаване на конфликтните и кризисни ситуации е в основата на обучението по “Специална психология” и “Професионална етика и комуникативни умения”.

С оглед на целта, която си поставя ме и очакваните резултати, които трябва да постигнем, сме подготвили изпитния тест на кандидатите за обучение.

В процеса на подготовка учениците се запознават с основите на морала и моралните норми, с проблемите на нравственото сомовъзпитание като фактор за професионалното усъвършенстване. Предоставя им се възможност за осмисляне на пътищата за формиране на ”собственото Аз”, за осмисляне на причините, способстващи за изпадане в афективни състояния и конфликтни ситуации и методите за тяхното превентиране или решаване.

Чрез теоретико-практическо  изясняване на същността  на комуникативните форми учениците ще могат да усъвършенстват комуникативната си компетентност и комуникативните си умения. В резултат на обучението обучаемите трябва да овладеят когнитивни, емоционални и поведенчески умения в областта на нормите на общуване между хората.

Очаква се учениците, завършили Гимназия по охрана и сигурност, да могат да изпълняват професионалния си дълг отговорно и резултатно, ръководейки се от основните морални ценности на обществото.

Тестът се състой от две части.

Първата част представлява личностен въпросник . Той има две измерения, които описват начина, по който изграждате отношения с хората. Търси се описание на ”истинското Ви ”АЗ ”.

Базисната предпоставка на втората част на теста са уменията за комуникация и за вземане на решения в конфликтни ситуации. Хората използват различни модели за справяне с междуличностните конфликти като всеки модел е ефективен в различни конфликтни ситуации. Нашата цел е да определим какво е Вашето отношение към  конфликтите, които се явяват съпътстващи дейността на служителите по сигурност.

Пожелаваме Ви успех!
